title: Neuvoston täytäntöönpanoasetus (EU) 2018/774, annettu 28 päivänä toukokuuta 2018, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

text:
               29.5.2018

               FI

               Euroopan unionin virallinen lehti

               L 131/1

         NEUVOSTON TÄYTÄNTÖÖNPANOASETUS (EU) 2018/774,
   annettu 28 päivänä toukokuuta 2018,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä tammikuuta 2012 asetuksen (EU) N:o 36/2012 Syyrian tilanteen johdosta määrättävistä rajoittavista toimenpiteistä.

               (2)

               Toimenpiteiden uudelleentarkastelun perusteella asetuksen (EU) N:o 36/2012 liitteessä II lueteltuja tiettyjä henkilöitä, yhteisöjä ja elimiä, joihin rajoittavia toimenpiteitä sovelletaan, koskevat merkinnät olisi saatettava ajan tasalle ja muutettava.

               (3)

               Asetuksen (EU) N:o 36/2012 liite II olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 36/2012 liite II tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2018.

            Neuvoston puolesta

            Puheenjohtaja

         F. MOGHERINI

      (1)  EUVL L 16, 19.1.2012, s. 1.

      LIITE
      Muutetaan asetuksen (EU) N:o 36/2012 liite II seuraavasti:

                  I

                  Muutetaan osassa A (Henkilöt) olevat seuraavat kohdat seuraavasti:

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              ”7.

                           Amjad (
                                 ) Abbas (
                                 ) (alias Al-Abbas)

                              Poliittisen turvallisuuspalvelun päällikkö Banyasissa, osallistunut mielenosoittajiin kohdistettuihin väkivaltaisuuksiin Baidassa.

                              9.5.2011

                              8.

                           Rami (
                                 ) Makhlouf (
                                 )

                              Syntymäaika: 10.7.1969;
                              Syntymäpaikka: Damaskos;
                              Passi nro 000098044, myöntämisnumero
                              002-03-0015187

                              Merkittävä Syyriassa toimiva liikemies, jolla on intressejä televiestinnän, rahoituspalvelujen ja liikenteen aloilla sekä kiinteistöalalla. Hänellä on taloudellisia intressejä ja/tai korkea ja toimeenpaneva asema Syriatel-yhtiössä, joka on Syyrian johtava matkapuhelinoperaattori, sekä seuraavissa sijoitusrahastoissa: Al Mashreq, Bena Properties ja Cham Holding.
                              Hän rahoittaa ja tukee liiketoimintansa kautta Syyrian hallintoa.
                              Hän on Makhloufin perheen vaikutusvaltainen jäsen ja läheisesti yhteydessä Assadin perheeseen; presidentti Bashar al-Assadin serkku.

                              9.5.2011

                              9.

                           Abd Al-Fatah (
                                 ) Qudsiyah (
                                 )

                              Syntymäaika: 1953;
                              Syntymäpaikka: Hama;
                              Diplomaattipassi nro D0005788

                              Upseeri, jonka sotilasarvo on kenraalimajuri Syyrian asevoimissa ja joka on ollut palveluksessa toukokuun 2011 jälkeen.
                              Baath-puolueen kansallisen turvallisuusviraston apulaisjohtaja. Syyrian sotilastiedustelun pääosaston entinen päällikkö. Osallistunut siviiliväestöön kohdistettuihin väkivaltaisiin tukahduttamistoimiin Syyriassa.

                              9.5.2011

                              13.

                           Munzir (
                                 ) (alias Mundhir, Monzer) Jamil (
                                 ) Al-Assad (
                                 )

                              Syntymäaika: 1.3.1961;
                              Syntymäpaikka: Kerdaha, Latakian provinssi;
                              Passi nro: 86449 ja No 842781

                              Osallistunut siviiliväestöön kohdistettuihin väkivaltaisuuksiin Shabiha-miliisin joukoissa.

                              9.5.2011

                              19.

                           Iyad (
                                 ) (alias Eyad) Makhlouf (
                                 )

                              Syntymäaika: 21.1.1973;
                              Syntymäpaikka: Damaskos;
                              Passi nro N001820740

                              Makhloufin perheen jäsen; Mohammed Makhloufin poika, Hafezin ja Ramin sekä Ihab Makhloufin veli; presidentti Bashar al-Assadin serkku.
                              Syyrian turvallisuus- ja tiedustelupalveluiden jäsen, joka on ollut palveluksessa toukokuun 2011 jälkeen.
                              GID:n (yleisen tiedustelun pääosaston) upseeri, osallistunut siviiliväestöön kohdistettuihin väkivaltaisuuksiin Syyriassa.

                              23.5.2011

                              23.

                           Zoulhima (
                                 ) (alias Zu al-Himma Chaliche (
                                 ) (alias, Shalish, Shaleesh) (alias Dhu al-Himma Shalish)

                              Syntymäaika: 1951 tai 1946 tai 1956;
                              Syntymäpaikka: Kerdaha

                              Syyrian turvallisuus- ja tiedustelupalveluiden upseeri, joka on ollut palveluksessa toukokuun 2011 jälkeen; Presidentin turvajoukkojen entinen päällikkö.
                              Syyrian armeijan jäsen, jonka sotilasarvo on kenraalimajuri ja joka on ollut palveluksessa toukokuun 2011 jälkeen.
                              Osallistunut mielenosoittajiin kohdistuneisiin väkivaltaisuuksiin.
                              Assadin perheen jäsen: presidentti Bashar al-Assadin serkku.

                              23.6.2011

                              26.

                           Kenraalimajuri Qasem (
                                 ) Soleimani (
                                 ) (alias Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Syntymäaika: 11.3.1957;
                              Syntymäpaikka: Qom, Iran (islamilainen tasavalta);
                              Passi nro: 008827, myönnetty Iranissa.

                              Iranian Revolutionary Guard Corps IRGC:n Qods-erikoisjoukkojen komentaja, osallistunut välineiden ja tuen toimittamiseen Syyrian hallinnolle mielenosoitusten tukahduttamista varten.

                              23.6.2011

                              27.

                           Hossein (
                                 ) Taeb (
                                 ) (alias Taeb, Hassan; alias Taeb, Hosein; alias Taeb, Hossein; alias Taeb, Hussayn; alias Hojjatoleslam Hossein Ta'eb)

                              Syntymäaika: 1963;
                              Syntymäpaikka: Teheran, Iran

                              Iranian Revolutionary Guard Corps IRGC:n tiedustelujoukkojen apulaiskomentaja, osallistunut välineiden ja tuen toimittamiseen Syyrian hallinnolle mielenosoitusten tukahduttamista varten.

                              23.6.2011

                              36.

                           Nizar (
                                 ) al-Asaad (
                                 ) (alias Nizar Asaad)

                              Bashar al-Assadin serkku. Aikaisemmin Nizar Oilfield Supplies -yrityksen johtaja.

                              Erittäin lähellä tärkeimpiä hallinnon virkamiehiä.
                              Rahoittanut Shabihaa Latakian alueella.

                              23.8.2011

                              37.

                           Kenraalimajuri Rafiq (
                                 ) (alias Rafeeq) Shahadah (
                                 ) (alias Shahada, Shahade, Shahadeh, Chahada, Chahade, Chahadeh, Chahada)

                              Syntymäaika: 1956;
                              Syntymäpaikka: Jablah, Latakian maakunta.

                              Syyrian armeijan jäsen, jonka sotilasarvo on kenraalimajuri ja joka on ollut palveluksessa toukokuun 2011 jälkeen. Syyrian sotilastiedustelun (SMI) 293. osaston (sisäiset asiat) entinen päällikkö Damaskoksessa. Osallistunut suoraan siviiliväestöön kohdistettuihin tukahduttamistoimiin ja väkivaltaisuuksiin Damaskoksessa. Presidentti Bashar Al-Assadin neuvonantaja strategisissa kysymyksissä ja sotilastiedustelussa.

                              23.8.2011

                              50.

                           Tarif (
                                 ) Akhras (
                                 ) (alias Al Akhras (
                                 ))

                              Syntymäaika: 2.6.1951;
                              Syntymäpaikka: Homs, Syyria;
                              Syyrian passi nro 0000092405

                              Merkittävä liikemies, joka hyötyy nykyisestä hallinnosta ja tukee sitä. Akhras Groupin (perushyödykkeiden kauppa, jalostus ja logistiikka) perustaja ja Homsin kauppakamarin entinen puheenjohtaja. Läheisissä liikesuhteissa presidentti Al-Assadin perheeseen. Syyrian kauppakamarien liiton johtokunnan jäsen. Tarjonnut hallinnolle logistiikka-apua (busseja ja panssarivaunujen kuljetusalustoja).

                              2.9.2011

                              53.

                           Adib (
                                 ) Mayaleh (
                                 ) (alias André Mayard)

                              Syntymäaika: 15.5.1955;
                              Syntymäpaikka: Bassir

                              Syyrian keskuspankin entinen pääjohtaja ja hallintoneuvoston puheenjohtaja.
                              Adib Mayaleh valvoi Syyrian pankkialaa ja hallinnoi Syyrian rahavarantoa laskemalla liikkeelle seteleitä ja poistamalla niitä käytöstä sekä valvomalla Syyrian punnan vaihtokurssin arvoa. Adib Mayaleh järjesti taloudellista ja rahoitustukea Syyrian hallinnolle hyödyntäen asemaansa Syyrian keskuspankissa.
                              Entinen talous- ja ulkomaankauppaministeri, joka on ollut vallassa toukokuun 2011 jälkeen.

                              15.5.2012

                              68.

                           Bassam (
                                 ) Sabbagh (
                                 ) (alias Al Sabbagh (
                                 ))

                              Syntymäaika: 24.8.1959;
                              Syntymäpaikka: Damaskos;
                              Osoite: Kasaa, Anwar al Attar Street, al Midani building, Damascus;
                              Syyrian passi nro 004326765, myönnetty 2.11.2008; voimassa marraskuuhun 2014 saakka

                              Rami Makhloufin ja Khaldoun Makhloufin oikeudellinen ja taloudellinen neuvonantaja sekä asiainhoitaja. Bashar Al-Assadin liittolainen kiinteistöhankkeen rahoituksessa Latakiassa. Tukee hallintoa taloudellisesti.

                              14.11.2011

                              79.

                           Kenraalimajuri Talal (
                                 ) Makhluf (
                                 ) (alias Makhlouf)

                              Tasavaltalaiskaartin 105. prikaatin entinen komentaja. Tasavaltalaiskaartin nykyinen komentaja. Syyrian armeijan jäsen, jonka sotilasarvo on kenraalimajuri ja joka on ollut palveluksessa toukokuun 2011 jälkeen. Sotilas, joka on osallistunut väkivaltaisuuksiin Damaskoksessa.

                              1.12.2011

                              80.

                           Kenraalimajuri Nazih (
                                 ) (alias Nazeeh) Hassun (
                                 ) (alias Hassoun)

                              Upseeri, jonka sotilasarvo on kenraalimajuri Syyrian asevoimissa ja joka on ollut palveluksessa toukokuun 2011 jälkeen. Syyrian turvallisuuspalvelun poliittisen turvallisuuden pääosaston päällikkö, palveluksessa toukokuun 2011 jälkeen. Vastuussa siviiliväestöön kohdistetuista väkivaltaisista tukahduttamistoimista Syyriassa.

                              1.12.2011

                              109.

                           Imad (
                                 ) Mohammad (
                                 ) (alias Mohamed, Muhammad, Mohammed) Deeb (
                                 ) Khamis (
                                 ) (alias Imad Mohammad Dib Khamees)

                              Syntymäaika: 1.8.1961;
                              Syntymäpaikka: Damaskoksen lähellä

                              Pääministeri ja entinen sähköministeri. Hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              23.3.2012

                              114.

                           Emad (
                                 ) Abdul-Ghani (
                                 ) Sabouni (
                                 ) (alias: Imad Abdul Ghani Al Sabuni)

                              Syntymäaika: 1964;
                              Syntymäpaikka: Damaskos

                              Entinen televiestintä- ja teknologiaministeri, joka on ollut virassa ainakin huhtikuuhun 2014. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista. Nimitetty heinäkuussa 2016 suunnittelun ja kansainvälisen yhteistyön viraston päälliköksi (valtion virasto).

                              27.2.2012

                              116.

                           Tayseer (
                                 ) Qala (
                                 ) Awwad (
                                 )

                              Syntymäaika: 1943;
                              Syntymäpaikka: Damaskos

                              Entinen oikeusministeri. Yhteydessä Syyrian hallintoon ja sen siviiliväestöön kohdistamiin väkivaltaisiin tukahduttamistoimiin. Sotaoikeuden entinen päällikkö. Ylimmän tuomarineuvoston jäsen.

                              23.9.2011

                              132.

                           Prikaatinkenraali Abdul- Salam (
                                 ) Fajr (
                                 ) Mahmoud (
                                 )

                              Ilmavoimien tiedustelupalvelun Bab Tuman osaston (Damaskos) päällikkö. Vastuussa pidätettyjen opposition edustajien kidutuksesta.

                              24.7.2012

                              147.

                           Kenraali Amer al-Achi (alias Amer Ibrahim al-Achi; alias Amis al Ashi; alias Ammar Aachi; alias Amer Ashi) (
                                 )

                              Ilmavoimien tiedustelupalvelun tiedusteluosaston päällikkö (2012–2016). Ilmavoimien tiedustelupalvelun jäsenenä Amer al-Achi on osallistunut Syyrian opposition tukahduttamiseen.

                              24.7.2012

                              153.

                           Waleed (
                                 ) (alias Walid) Al Mo'allem (
                                 ) (alias Al Moallem, Muallem (
                                 ))

                              Varapääministeri, ulkoasioista ja ulkomailla asuvista vastaava ministeri. Hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              157.

                           Insinööri Bassam (
                                 ) Hanna (
                                 )

                              Syntymäaika: 1954;
                              Syntymäpaikka: Aleppo (Syyria)

                              Entinen vesivaroista vastaava ministeri, joka on ollut vallassa vuoden 2011 toukokuun jälkeen. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              160.

                           Tohtori Hazwan (
                                 ) Al Wez (
                                 ) (alias Al Wazz)

                              Opetusministeri. Hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              169.

                           Tohtori Adnan (
                                 ) Abdo (
                                 ) (alias Abdou) Al Sikhny (
                                 ) (alias Al-Sikhni, Al-Sekhny, Al-Sekhni)

                              Syntymäaika: 1961;
                              Syntymäpaikka: Aleppo (Syyria)

                              Entinen teollisuusministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              171.

                           Tohtori Abdul-Salam (
                                 ) Al Nayef (
                                 )

                              Entinen terveysministeri, vallassa vuoden 2011 toukokuun jälkeen. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              175.

                           Najm-eddin (
                                 ) (alias Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (alias Khrait)

                              Entinen kansliaministeri. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              176.

                           Abdullah (
                                 ) (alias Abdallah) Khaleel (
                                 ) (alias. Khalil) Hussein (
                                 ) alias Hussain)

                              Entinen kansliaministeri, vallassa vuoden 2011 toukokuun jälkeen. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              16.10.2012

                              189.

                           Tohtori Malek (
                                 ) Ali (
                                 ) (alias Malik Ali)

                              Syntymäaika: 1956;
                              Syntymäpaikka: Tartous (Syyria)

                              Entinen korkeakouluministeri, joka on ollut vallassa vuoden 2011 toukokuun jälkeen. Entisenä hallituksen ministerinä osaltaan vastuussa hallinnon siviiliväestöön kohdistamista väkivaltaisista tukahduttamistoimista.

                              24.6.2014

                              206.

                           Kenraalimajuri Muhamad (
                                 ) (alias Mohamed, Muhammad) Mahalla (
                                 ) (alias Mahla, Mualla, Maalla, Muhalla)

                              Syntymäaika: 1960;
                              Syntymäpaikka: Jableh

                              Syyrian armeijan jäsen, jonka sotilasarvo on kenraalimajuri ja joka on ollut palveluksessa toukokuun 2011 jälkeen. Syyrian sotilastiedustelun (SMI) 293. osaston päällikkö (sisäiset asiat) huhtikuusta 2015 alkaen. Vastuussa siviiliväestöön kohdistetuista tukahduttamistoimista ja väkivaltaisuuksista Damaskoksessa ja sen ympäristössä. Entinen poliittisen turvallisuuden osaston varapäällikkö (2012), Syyrian tasavaltalaiskaartin upseeri ja poliittisen turvallisuuden pääosaston varajohtaja. Sotilaspoliisin päällikkö, kansallisen turvallisuusviraston jäsen.

                              29.5.2015

                              210.

                           Tahir (
                                 ) Hamid (
                                 ) Khalil (
                                 ) (alias Tahir Hamid Khali; Khalil Tahir Hamid)

                              Asema: kenraalimajuri

                              Sotilasarvo: kenraalimajuri, Syyrian tykistön ja ohjusten pääosaston päällikkö, Syyrian armeijan palveluksessa toukokuun 2011 jälkeen. Syyrian tykistön ja ohjusten pääosaston ylempänä upseerina hän on vastuussa siviiliväestöön kohdistetuista väkivaltaisista tukahduttamistoimista, kuten ohjusten ja kemiallisten aseiden käyttöönotosta hänen alaisuudessaan olevien prikaatien toimesta tiheään asutuilla siviilialueilla Ghoutassa vuonna 2013.

                              28.10.2016

                              251.

                           Mohammad (
                                 ) Ziad (
                                 ) Ghriwati (
                                 ) (alias Mohammad Ziad Ghraywati)

                              Mohammad Ziad Ghriwati on insinööri Syyrian tieteellisessä tutkimuslaitoksessa (Syrian Scientific Studies and Research Centre). Hän osallistuu kemiallisten aseiden levittämiseen ja toimittamiseen. Mohammad Ziad Ghriwati on osallistunut Syyrian siviiliväestöä vastaan käytettyjen tynnyripommien rakentamiseen.
                              Hän on yhteydessä luetteloon merkittyyn Syyrian tieteelliseen tutkimuslaitokseen (Syrian Scientific Studies and Research Centre).

                              18.7.2017

                              253.

                           Khaled (
                                 ) Sawan (
                                 )

                              Tohtori Khaled Sawan on insinööri Syyrian tieteellisessä tutkimuslaitoksessa (Syrian Scientific Studies and Research Centre), joka osallistuu kemiallisten aseiden levittämiseen ja toimittamiseen. Hän on osallistunut Syyrian siviiliväestöä vastaan käytettyjen tynnyripommien rakentamiseen.
                              Hän on yhteydessä luetteloon merkittyyn Syyrian tieteelliseen tutkimuslaitokseen (Syrian Scientific Studies and Research Centre).

                              18.7.2017

                              254.

                           Raymond (
                                 ) Rizq (
                                 ) (alias Raymond Rizk)

                              Raymond Rizq on insinööri Syyrian tieteellisessä tutkimuslaitoksessa (Syrian Scientific Studies and Research Centre), joka osallistuu kemiallisten aseiden levittämiseen ja toimittamiseen. Hän on osallistunut Syyrian siviiliväestöä vastaan käytettyjen tynnyripommien rakentamiseen.
                              Hän on yhteydessä luetteloon merkittyyn Syyrian tieteelliseen tutkimuslaitokseen (Syrian Scientific Studies and Research Centre).

                              18.7.2017

                              261.

                           Maher Sulaiman (alias
                                 ; Mahir; Suleiman)

                              Syntymäpaikka: Latakia, Syyria;
                              Tohtori, Higher Institute for Applied Sciences and Technology -instituutin johtaja;
                              Osoite: Higher Institute for Applied Sciences and Technology (HIAST), P.O. Box 31983, Damascus

                              Higher Institute for Applied Sciences and Technology -instituutin (HIAST) johtaja; instituutti tarjoaa koulutusta ja tukea Syyrian kemiallisten aseiden levittämisen alalla. Ottaen huomioon hänen johtava asemansa HIASTissa, joka on Scientific Studies and Research Centre -laitoksen (SSRC) alaisuuteen kuuluva laitos, hän on lähellä HIASTia ja SSRC:tä, jotka ovat kumpikin nimettyjä yhteisöjä.

                              19.3.2018”

                  II

                  Poistetaan osasta A (Henkilöt) seuraavat nimet ja niitä koskevat kohdat:

                              21.

                              Dawud Rajiha

                              39.

                              Hassan Bin-Ali Al-Turkmani

                  III

                  Korvataan osassa A (Henkilöt) jäljempänä olevia henkilöitä koskevien kohtien numerot seuraavasti:

                              Henkilön nimi

                              Kohdan nykyinen numero

                              Kohdan uusi numero

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV

                  Korvataan osassa B (Yhteisöt) oleva kohta 60 seuraavasti:

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              ”60.

                           Higher Institute for Applied Sciences and Technology (HIAST) (

                                 ) (alias Institut Supérieur des Sciences Appliquées et de Technologie (ISSAT))

                              P.O. Box 31983, Barzeh

                              Jo nimetyn Syyrian tieteellisen tutkimuslaitoksen (Scientific Studies and Research Centre, SSRC) alaisuuteen kuuluva laitos. Tarjoaa koulutusta ja tukea SSRC:lle ja on siten vastuussa siviiliväestöön kohdistetuista väkivaltaisista tukahduttamistoimista Syyriassa.

                              23.7.2014”


title: Komission täytäntöönpanoasetus (EU) 2018/775, annettu 28 päivänä toukokuuta 2018, elintarviketietojen antamisesta kuluttajille annetun Euroopan parlamentin ja neuvoston asetuksen (EU) N:o 1169/2011 26 artiklan 3 kohdan soveltamista koskevista säännöistä siltä osin kuin on kyse elintarvikkeen pääainesosan alkuperämaan tai lähtöpaikan ilmoittamista koskevista säännöistä (ETA:n kannalta merkityksellinen teksti. )

text:
               29.5.2018

               FI

               Euroopan unionin virallinen lehti

               L 131/8

         KOMISSION TÄYTÄNTÖÖNPANOASETUS (EU) 2018/775,
   annettu 28 päivänä toukokuuta 2018,
   elintarviketietojen antamisesta kuluttajille annetun Euroopan parlamentin ja neuvoston asetuksen (EU) N:o 1169/2011 26 artiklan 3 kohdan soveltamista koskevista säännöistä siltä osin kuin on kyse elintarvikkeen pääainesosan alkuperämaan tai lähtöpaikan ilmoittamista koskevista säännöistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarviketietojen antamisesta kuluttajille 25 päivänä lokakuuta 2011 annetun Euroopan parlamentin ja neuvoston asetuksen (EU) N:o 1169/2011 (1) ja erityisesti sen 26 artiklan 8 kohdan,
   sekä katsoo seuraavaa:

               (1)

               Asetuksen (EU) N:o 1169/2011 26 artiklassa vahvistetaan elintarvikkeiden alkuperämaan tai lähtöpaikan ilmoittamista koskevat yleiset säännöt ja vaatimukset, joita sovelletaan rajoittamatta erityisissä unionin säännöksissä säädettyjen vaatimusten soveltamista.

               (2)

               Asetuksen (EU) N:o 1169/2011 26 artiklan 2 kohdan a alakohdassa edellytetään alkuperämaan tai lähtöpaikan ilmoittamista silloin, kun sen ilmoittamatta jättäminen voisi johtaa kuluttajaa harhaan kyseisen lopullisen elintarvikkeen todellisesta alkuperämaasta tai lähtöpaikasta, erityisesti siinä tapauksessa, että elintarvikkeen mukana seuraavista tiedoista tai etiketistä sellaisenaan voisi muuten saada sen käsityksen, että elintarvikkeella on eri alkuperämaa tai lähtöpaikka. Tällä artiklalla pyritään ehkäisemään harhaanjohtavat elintarviketiedot, joiden perusteella voisi luulla elintarvikkeen olevan peräisin tietystä paikasta, kun itse asiassa sen todellinen alkuperä on erilainen.

               (3)

               Asetuksen (EU) N:o 1169/2011 26 artiklan 3 kohdassa säädetään, että kun elintarvikkeen alkuperämaa tai lähtöpaikka ilmoitetaan eikä se ole sama kuin pääainesosan, kyseisen pääainesosan alkuperämaa tai lähtöpaikka on myös ilmoitettava tai on mainittava sen olevan eri kuin elintarvikkeen alkuperämaa tai lähtöpaikka. Lisäksi siinä säädetään, että kyseisen kohdan soveltaminen edellyttää täytäntöönpanosäädöksen antamista.

               (4)

               Asetuksen (EU) N:o 1169/2011 26 artiklan 3 kohta liittyy tapauksiin, joissa alkuperämaa tai lähtöpaikka on ilmoitettava pakollisesti kyseisen asetuksen 26 artiklan 2 kohdan a alakohdan mukaisesti tai vapaaehtoisesti esimerkiksi maininnan, sanan, kuvan tai symbolin avulla.

               (5)

               Vapaaehtoiset merkinnät, kuten elintarvikkeen nimeen sisältyvät tai sen yhteydessä esitettävät maantieteelliset ilmaisut, saattavat myös olla osa tuotenimityksiä, jotka ovat maantieteellisinä merkintöinä tai tavaramerkkeinä erityisen EU:n lainsäädännön mukaisesti suojattuja.

               (6)

               Elintarvikkeen alkuperämaata tai lähtöpaikkaa koskevat ilmaisut, jotka ovat osa tuotenimityksiä ja Euroopan parlamentin ja neuvoston asetusten (EU) N:o 1151/2012 (2), (EU) N:o 1308/2013 (3), (EY) N:o 110/2008 (4) tai (EU) N:o 251/2014 (5) tai kansainvälisten sopimusten nojalla suojattuja maantieteellisiä merkintöjä, kuuluvat asetuksen (EU) N:o 1169/2011 26 artiklan 3 kohdan soveltamisalaan. Kun otetaan huomioon, että näiden tuotenimitysten osalta tuotteen ominaispiirteiden ja maantieteellisen alkuperän välillä on olennainen yhteys, että niitä säännellään erityisillä säännöillä, mukaan luettuina merkintöjä koskevat säännöt, ja että näillä nimillä on erityisluonne teollis- ja tekijänoikeuksina, on tarpeen tarkastella lisää, miten asetuksen (EU) N:o 1169/2011 26 artiklan 3 kohdassa säädetty pääainesosan alkuperä olisi ilmoitettava mainittujen nimien yhteydessä.

               (7)

               Elintarvikkeen alkuperämaata tai lähtöpaikkaa koskevat ilmaisut, jotka ovat osa direktiivin (EU) 2015/2436 nojalla rekisteröityjä tavaramerkkejä, kuuluvat asetuksen (EU) N:o 1169/2011 26 artiklan 3 kohdan soveltamisalaan. Tavaramerkkinä voi olla mikä tahansa merkki, erityisesti sanat, henkilönnimet mukaan lukien, kuviot, kirjaimet, numerot, värit, tavaroiden tai niiden päällyksen muoto tai äänet, jos sellaisella merkillä voidaan erottaa yrityksen tavarat tai palvelut muista. Tavaramerkkien tarkoituksena on antaa kuluttajalle mahdollisuus tunnistaa tiettyjen tavaroiden ja/tai palvelujen kaupallinen lähde tai alkuperä. Kun otetaan huomioon tavaramerkkien erityisluonne ja tavoite, on aiheellista tarkastella lisää, miten asetuksen (EU) N:o 1169/2011 26 artiklan 3 kohdassa säädetty pääainesosan alkuperä olisi ilmoitettava, kun sitä edellytetään tavaramerkkien osalta.

               (8)

               Tämän asetuksen soveltamisalaan ei pitäisi sisällyttää tavanomaisia ja yleisnimiä, mukaan luettuina maantieteelliset nimitykset, jotka kirjaimellisesti ilmoittavat alkuperän mutta joiden ei yleisesti ymmärretä ilmaisevan elintarvikkeen alkuperää tai lähtöpaikkaa.

               (9)

               Tätä asetusta sovellettaessa tunnistusmerkkejä, jotka liitetään elintarvikkeeseen eläinperäisiä elintarvikkeita koskevista erityisistä hygieniasäännöistä annetun Euroopan parlamentin ja neuvoston asetuksen (EY) N:o 853/2004 (6) mukaisesti, ei tulisi pitää alkuperämaan tai lähtöpaikan ilmoittamisena.

               (10)

               Jotta kuluttajat voivat tehdä tietoisempia valintoja, on tarpeen esittää tällä asetuksella erityiset säännöt, joita olisi sovellettava, kun pääainesosan alkuperämaa tai lähtöpaikka on annettu. Näillä säännöillä on varmistettava, että tällaiset tiedot ovat riittävän täsmällisiä ja merkityksellisiä.

               (11)

               Tämän vuoksi on aiheellista, että tällaisessa pääainesosan ilmoittamisessa viitataan maantieteelliseen alueeseen, jonka kuluttaja ymmärtää helposti. Olisi kiellettävä sellaisten alueiden tai muiden maantieteellisten alueiden keksittyjen nimien käyttö, jotka eivät ole merkityksellistä tietoa tai saattavat johtaa kuluttajaa harhaan pääainesosan todellisen lähtöpaikan suhteen.

               (12)

               Jos pääainesosa on elintarvike, johon sovelletaan erityisiä unionin säännöksiä alkuperämaan tai lähtöpaikan ilmoittamisen suhteen, asetuksen (EU) N:o 1169/2011 26 artiklan 3 kohdan a alakohtaa sovellettaessa voitaisiin käyttää vaihtoehtoisesti näitä säännöksiä.

               (13)

               Jos elintarvikealan toimijat haluavat vain ilmoittaa pääainesosan alkuperämaan tai lähtöpaikan olevan eri kuin elintarvikkeen alkuperämaa tai lähtöpaikka esimerkiksi siksi, että olemassa on useita tai vaihtelevia toimituslähteitä ja erityisiä tuotantoprosesseja, on aiheellista tarjota puitteet, joissa otetaan huomioon elintarvikkeiden valmistuksen erilaiset olosuhteet. Asiaankuuluvalla maininnalla olisi varmistettava, että kuluttaja saa ymmärrettävää tietoa.

               (14)

               Pääainesosasta tämän asetuksen mukaisesti annettavien tietojen olisi täydennettävä kuluttajille elintarvikkeen alkuperämaasta tai lähtöpaikasta annettavia tietoja, ja niiden olisi oltava helposti havaittavissa ja selvästi luettavissa ja tarvittaessa pysyviä.

               (15)

               Tämän asetuksen soveltamiseksi olisi vahvistettava asianmukainen siirtymäkausi asetuksen (EU) N:o 1169/2011 47 artiklan mukaisesti; siinä edellytetään, että uusia elintarviketietoihin liittyviä toimenpiteitä sovelletaan kunakin kalenterivuotena 1 päivästä huhtikuuta alkaen.

               (16)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Soveltamisala
   1.   Tässä asetuksessa vahvistetaan yksityiskohtaiset säännöt asetuksen (EU) N:o 1169/2011 26 artiklan 3 kohdan soveltamiseksi, kun elintarvikkeen alkuperämaa tai lähtöpaikka ilmoitetaan millä tahansa keinoin kuten paikkoihin tai maantieteellisiin alueisiin viittaavan maininnan, kuvan, symbolin tai sanan avulla, lukuun ottamatta tavanomaisiin ja yleisnimiin sisältyviä maantieteellisiä nimityksiä, jotka kirjaimellisesti ilmoittavat alkuperän mutta joiden ei yleisesti ymmärretä ilmaisevan alkuperämaata tai lähtöpaikkaa
   2.   Tätä asetusta ei sovelleta asetuksen (EU) N:o 1151/2012, asetuksen (EU) N:o 1308/2013, asetuksen (EY) N:o 110/2008 tai asetuksen (EU) N:o 251/2014 tai kansainvälisten sopimusten nojalla suojattuihin maantieteellisiin merkintöihin eikä direktiivin (EU) 2015/2436 nojalla rekisteröityihin tavaramerkkeihin, jos jälkimmäisiä pidetään alkuperämerkintänä, odotettaessa sellaisten erityisten sääntöjen hyväksymistä, jotka koskevat 26 artiklan 3 kohdan soveltamista tällaisiin merkintöihin.
   2 artikla
   Pääainesosan alkuperämaan tai lähtöpaikan ilmoittaminen
   Pääainesosan alkuperämaa tai lähtöpaikka, joka ei ole sama kuin elintarvikkeen alkuperämaaksi tai lähtöpaikaksi ilmoitettu, on esitettävä

               a)

               viittaamalla johonkin seuraavista maantieteellisistä alueista:

                           i)

                           ”EU”, ”muu kuin EU” tai ”EU ja muu kuin EU”; tai

                           ii)

                           alue tai mikä tahansa muu maantieteellinen alue, joka sijaitsee joko useissa jäsenvaltioissa tai kolmansissa maissa, jos se määritellään sellaiseksi kansainvälisessä julkisoikeudessa tai jos kohtuullisen valistunut keskivertokuluttaja sen hyvin ymmärtää; tai

                           iii)

                           FAO-kalastusalue, tai meri tai makean veden alue, jos se määritellään sellaiseksi kansainvälisessä oikeudessa tai jos kohtuullisen valistunut keskivertokuluttaja sen hyvin ymmärtää; tai

                           iv)

                           jäsenvaltio(t) tai kolmas maa (kolmannet maat); tai

                           v)

                           alue tai mikä tahansa muu maantieteellinen alue, joka sijaitsee jäsenvaltiossa tai kolmannessa maassa ja jonka kohtuullisen valistunut keskivertokuluttaja hyvin ymmärtää; tai

                           vi)

                           alkuperämaa tai lähtöpaikka pääainesosaan sellaisenaan sovellettavien erityisten unionin säännösten mukaisesti.

               b)

               tai lisäämällä seuraavanlainen maininta:
               ”(pääainesosan nimi) ei ole peräisin (elintarvikkeen alkuperämaa tai lähtöpaikka)” tai samantapainen muotoilu, jolla todennäköisesti on sama merkitys kuluttajalle.

         3 artikla
   Tietojen esittäminen
   1.   Edellä olevan 2 artiklan nojalla annetut tiedot on esitettävä kirjasinkoolla, joka ei ole pienempi kuin asetuksen (EU) N:o 1169/2011 13 artiklan 2 kohdan mukaisesti edellytetty vähimmäiskirjasinkoko.
   2.   Jos elintarvikkeen alkuperämaa tai lähtöpaikka esitetään sanallisesti, 2 artiklan mukaisesti esitettävien tietojen on oltava samassa nähtävissä olevassa kentässä kuin elintarvikkeen alkuperämaata tai lähtöpaikkaa koskeva merkintä ja on käytettävä kirjasinkokoa, jonka x-korkeus on vähintään 75 prosenttia elintarvikkeen alkuperämaata tai lähtöpaikkaa koskevan merkinnän x-korkeudesta, sanotun kuitenkaan rajoittamatta 1 kohdan soveltamista.
   3.   Jos elintarvikkeen alkuperämaa tai lähtöpaikka esitetään muuten kuin sanallisesti, 2 artiklan mukaisesti esitettävien tietojen on oltava samassa nähtävissä olevassa kentässä kuin elintarvikkeen alkuperämaata tai lähtöpaikkaa koskeva merkintä, sanotun kuitenkaan rajoittamatta 1 kohdan soveltamista.
   4 artikla
   Voimaantulo, soveltamispäivä ja siirtymätoimenpiteet
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2020.
   Ennen tämän asetuksen soveltamisen alkamispäivää markkinoille saatettuja tai merkittyjä elintarvikkeita saa pitää kaupan varastojen loppumiseen asti.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2018.

            Komission puolesta

            Puheenjohtaja

         Jean-Claude JUNCKER

      (1)  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).

      (2)  Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).

      (3)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

      (4)  Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta (EUVL L 39, 13.2.2008, s. 16).

      (5)  Euroopan parlamentin ja neuvoston asetus (EU) N:o 251/2014, annettu 26 päivänä helmikuuta 2014, maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta sekä neuvoston asetuksen (ETY) N:o 1601/91 kumoamisesta (EUVL L 84, 20.3.2014, s. 14).

      (6)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).